|  |  |  |
| --- | --- | --- |
| **Tantárgy** neve: **Művelődéstörténet könyvtári vonatkozásai 2** | | **Kreditértéke: 3** |
| A tantárgy **besorolása**: **kötelező** | | |
| **A tantárgy elméleti vagy gyakorlati jellegének mértéke, „képzési karaktere”**: **70/30** (elm./gyak.) | | |
| A **tanóra típusa**: **ea.** és **óraszáma**: **28** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők** *(ha vannak)*: házi dolgozatok készítése | | |
| A **számonkérés** módja: **koll.**  Az ismeretellenőrzésben alkalmazandó **további** (*sajátos*) **módok** *(ha vannak)***: --** | | |
| A tantárgy **tantervi helye** (hányadik félév): **4.** | | |
| Előtanulmányi feltételek *(ha vannak)*: *-* | | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | | |
| A könyvnyomtatás feltalálása, jelentősége, a nyomdászat és a könyvkiadás fejlődése napjainkig, a könyvművészeti mozgalom. Az időszaki sajtó kialakulása és differenciálódása. Az információrögzítés új eszközei, az információhordozók körének bővülése a XIX-XX. században. Az elektronikus könyv és sajtó. A magyarországi könyvkultúra és sajtó fejlődése napjainkig. A külföldi magyar nyelvű könyv- és lapkiadás. A könyvtárügy fejlődése, a könyvtártípusok és a fontosabb könyvtárak a XVI-XXI. században. A magyarországi könyvtárügy története a kora újkorban és a jelenkorban. A könyv, az időszaki sajtó és a könyvtárak jövője.  A hallgatók gyakorlati feladatokat is oldanak meg. | | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | | |
| * Barbier, Frédéric, Lavenir, Catherine Bertho: A média története: Diderot-tól az internetig. Budapest: Osiris, 2004. ISBN: 9789633896433 * Egyetemes könyv- és könyvtártörténet 19-20. század: Szöveggyűjtemény / összeáll., szerk. Bényei Miklós. – Debrecen: DE, 2001. ISBN: 9634725821, 9789634725824 * Az elektronikus könyvről – oktatáson innen és túl / Kerekes Pál, Kiszl Péter. In: Iskolakultúra, 2015. 3. sz. p.56-71. * Madas Edit, Monok István: A könyvkultúra Magyarországon a kezdetektől 1800-ig. Budapest: Balassi, 2003. ISBN: 9635064527 * Buzinkay Géza: A magyar sajtó ás újságírás története a kezdetektől a rendszerváltásig. Budapest: Wolters Kluwer Kft 2017. ISBN: 9789632955988 | | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | | |
| **a) tudása**  Ismeri az írásbeli közlés és a könyvtár különleges történeti jelentőségét az információáramlás, valamint az egyetemes és a magyar művelődés fejlődésében.  Tisztában van a könyvtáraknak a művelődési, tágabban a kommunikációs folyamat történetében és jövőjében elfoglalt helyével.  **b) képességei**  Képes az idők folyamán létrejött különféle dokumentumtípusok, valamint az egyes történeti korszakokban kialakult könyvtípusok történeti helyének értelmezésére, jövőbeni szerepének megértésére.  Képes az információ- és dokumentumáramlás nemzetközi és hazai összefüggéseinek mérlegelésére, a múlt, a jelen és a jövő egységének idevonatkozó értelmezésére.  **c) attitűdje**  Tanult ismeretei birtokában történeti személettel közeledik az írásbeliség és a könyvtárak mint több ötezer éves fejlődésének folyamatához, és ilyen személettel végzi a gyűjteményszervezés és az információközvetítés feladatait; különös megbecsülést érez (és közvetít) az információáramlás szabadsága, az emberi és nemzeti kultúra humanista vonásai iránt.  Munkájában a könyvtárak múltja, a jeles könyvtárosok hajdani és közelmúltbeli tevékenysége annak tudatát erősíti, hogy fontos értelmiségi feladatot lát el, és hozzájárul önbecsülése növeléséhez, identitástudatának erősítéséhez.   1. **autonómiája és felelőssége**   Felismeri a kézírásos, a nyomtatott és az elektronikus dokumentumok megőrzésre érdemes értékeit, különös tekintettel a magyarországi és a határon túli magyar nemzeti kultúra értékeire.  Felelősséggel viseltetik az egyetemes és a nemzeti kulturális örökség írásos emlékeinek megmentése iránt, törekszik azok digitális átörökítésére. | | |
| **Tantárgy felelőse** (*név, beosztás, tud. fokozat*)**: Dr. Tóth Erzsébet, adjunktus, PhD** | | |
| **Tantárgy oktatásába bevont oktató(k),** ha van(nak)(*név, beosztás, tud. fokozat*)**:** | | |
| **Tanmenet: INBKM0419-17 Művelődéstörténet könyvtári vonatkozásai 2** | | |
| 1. hét | A félév feladatainak megbeszélése; az írásbeli házi dolgozat szempontjai. | |
| 2. hét | A könyvnyomtatás feltalálása és jelentősége, a nyomdászat és könyvkiadás az ősnyomtatványok korában és a XVI. században. A magyarországi és erdélyi könyvkultúra a XVI. században | |
| 3. hét | A könyvnyomtatás, a könyvkiadás és az időszaki sajtó a XVII. században, különös tekintettel Magyarországra és Erdélyre | |
| 4. hét | A könyvkultúra és az időszaki sajtó a XVIII. században; a magyarországi és az erdélyi viszonyok | |
| 5. hét | Könyvtártípusok, fontosabb könyvtárak, a könyvtárak belső munkájának jellemezői a XVI-XVIII. században | |
| 6. hét | A magyarországi és erdélyi könyvtárak a XVI-XVIII. században | |
| 7. hét | A könyvkultúra és az időszaki sajtó, az információrögzítés és - közvetítés új eszközei a polgárosodás korában (1800-1945) | |
| 8. hét | A magyarországi könyvkultúra és időszaki sajtó a XIX. század elejétől a második világháború végéig | |
| 9. hét | A polgári kor új könyvtártípusai és fontosabb könyvtárai, a könyvtáros-képzés kialakulása (1792-1945) | |
| 10. hét | A magyarországi könyvtárak általános fejlődése és a különféle könyvtártípusok 1802-1945 között | |
| 11. hét | A könyvkultúra, a sajtóviszonyok és az új technikai közlésmódok előretörése a második világháború után (1945-2012) | |
| 12. hét | A magyarországi könyvkultúra, időszaki sajtó és a technikai közlésmódok 1945-től napjainkig. A külföldi magyar nyelvű könyv- és lapkiadás 1867-től napjainkig | |
| 13. hét | A könyvtári kultúra a második világháború után (1945-2012) | |
| 14. hét | A magyarországi könyvtárügy 1945-1989 között. A hazai könyvtárak az ún. rendszerváltás után (1990-2015) | |